Claude Goretta

Claude Goretta se yon sinematograf, pwodiktè televizyon, ak senaris swis. Li te fèt 23 jen 1929 nan vil Jenèv, kote li mouri 20 fevriye 2019.

Daprè direktè **Sinematèk Swis la**, **Frédéric Maire**, « li se youn nan pi gwo sinematograf nan sinema swis ak frankofòn yo, e li se yon figi enpòtan nan nouvo mouvman sinema swis la. Li te fè yon karyè ki sitou fèt nan espas frankofòn, ant Swis ak Lafrans »

Li te resevwa prim nan Festival Cannes pou fim *L'Invitation* (1973) ak *La Dentellière* (1977), ki te fè gran piblik la dekouvri aktris Isabelle Huppert.

Nan ane 2010, li te resevwa yon **Kwatz Onè** nan sinema swis la, epi an 2011 li resevwa yon onè **Lepad** nan **Festival Entènasyonal fim Lokarno** pou tout travay li reyalize pandan karyè li .

## Biyografi

### Orijin ak fòmasyon
Claude Goretta fèt 23 jen 1929 nan vil Jenèv, nan yon fanmi kote papa li te imigran Italyen e manman li te te soti an Almay.

Apre li te fè etid nan domèn dwa nan Inivèsite Jenèv, li te fonde an 1952 *Ciné-club universitaire de Genève* ansanm ak Alain Tanner.

## Karyè
An 1955, Claude Goretta ale Lond pou li travay nan achiv **British Film Institute**. De zan apre, an 1957, li reyalize ansanm ak konpatriyòt li ki sòti Jenèv, Alain Tanner, yon kout-metraj ki rele *Piccadilly la nuit* (*Nice Time*) (Goretta & Tanner, 1957).

Depi 1958, li reyalize dokimantè ak repòtaj pou **Télévision suisse romande** ak pou televizyon franse, tankou *Continents sans visa* (Goretta, 1958) ak *Cinq colonnes à la Une* (Goretta, 1958). Nan pòtrè li yo, Goretta montre yon apwòch pwofondman imen sou moun òdinè li renmen filme. Pòtrè li yo tankou yon anplwaye bank, yon manman fanmi anpil pitit, Gitan nan Saintes-Maries-de-la-Mer, travayè sezonye imigran ki sòti Espay, ak yon ouvriye Ris nan Leningrad montre yon gwo kapasite pou koute ak respè pou lòt moun. 

Nan ane 1968, li santi bezwen pou li pase nan fiktiv. Li fonde nan Jenèv yon kay pwodiksyon ki rele **[[:fr:Groupe_5|Groupe 5]]** ansanm ak sinematograf Alain Tanner, Michel Soutter, Jean-Louis Roy, Yves Yersin, ak Jean-Jacques Lagrange. Zèv angaje yo kontribye nan devlopman sinema Swis la ak nan ekspansyon li sou sèn entènasyonal.  

Li imajine premye fiksyon li yo sou baz eksperyans li nan televizyon: *[[:fr:Le_Fou_(film,_1970)|Le Fou]]* (Goretta, 1970) ak François Simon, *[[:fr:La_Dentellière_(film,_1977)|La Dentellière]]* (Goretta, 1977) ak Isabelle Huppert, ak *La Provinciale* (Goretta, 1981) ak Nathalie Baye se “pòtre mete nan fiktiv” (Goretta, 1977; Goretta, 1981).   

Claude Goretta fè siksè nan direksyon aktè; li te dirije François Simon ak Jean-Luc Bideau nan *L’invitation*, Gérard Depardieu ak Marlène Jobert nan *[[:fr:Pas_si_méchant_que_ça|Pas si méchant que ça]]* (nan ane 1975), Gian-Maria Volonté nan *[[:fr:La_Mort_de_Mario_Ricci|La Mort de Mario Ricci]]* (nan ane 1983), ak Charles Vanel nan *[[:fr:Si_le_soleil_ne_revenait_pas|Si le soleil ne revenait pas]]* (nan ane 1987).    

Li se youn nan kèk sinematograf Swis ki pa fè yon distenksyon klè ant travay li nan sinema ak nan televizyon. Li reyalize tou telefim remakab tankou *[[:fr:Jean-Luc_persécuté_(téléfilm)|Jean-Luc persécuté]]* (1966) dapre woman Charles Ferdinand Ramuz, *Les Chemins de l’exil* (1978), *Dernières Années de [[Jean-Jacques Rousseau]]* (1978) ak François Simon, yon remak *[[:fr:Goupi_Mains_Rouges_(film,_1943)|Goupi Mains Rouges]]* (1993) ak Maurice Barrier, *[[:fr:Le_Dernier_Été_(téléfilm)|Le Dernier Été]]* (1997) ak Jacques Villeret, *[[:fr:Thérèse_et_Léon|Thérèse et Léon]]* (2000) ak Claude Rich, ak *[[:fr:Sartre,_l'âge_des_passions|Sartre, l’âge des passions]]* (2006) ak Denis Podalydès. Avèk aktè Bruno Cremer, li reyalize twa bon epizòd nan seri *[[:fr:Commissaire_Maigret|Commissaire Maigret]]* (nan ane 1991, 1993, 1995).     

An 1991, li fè dènye fim sinema li a, *[[:fr:L'Ombre_(film,_1991)|L’Ombre]]*, ak Pierre Arditi ak Jacques Perrin, epi yon dènye dokimantè sinema Claude Richardet te pwodui ki te rele  *[[:fr:Visages_suisses|Visages suisses]].* Dokimantè sa te pwodui pou selebre 700èm anivèsè Konfederasyon Swis la ak pòtre atis Jean Tinguely, gid montay Nicole Niquille, ak chantè Pascal Auberson. Apre sa, li kontinye karyè li sèlman nan televizyon, karyè li fini an 2006.      

## Lavi prive
Claude Goretta se frè Jean-Pierre Goretta, ki te yon repòtè ak yon entèvyouwè nan Radyo ak Televizyon Swis (RTS).

## Lanmò
Claude Goretta mouri nan dat ki te 20 fevriye 2019 nan vil Jenèv, epi yo antere l nan simityè Des Rois, ki nan menm vil la.

## Filmografi

### Sinema

* 1957: *[[Piccadilly la nuit]]* (yon fim kout li te reyalize avèk Alain Tanner
* 1963: *[[Vieux blancs]]* (dokimantè)
* 1963 *[[Pour vivre ici (documentaire)|Pour vivre ici]]* (dokimantè)
* 1964: *[[Le Paysan ouvrier]]* (yon fim kout, )
* 1966: *[[Un roi triste]]* (yon dokimantè sou Johnny Hallyday)
* 1967: *[[Micheline, 6 enfants...]]*
* 1970: *[[Le Fou (film, 1970)|Le Fou]]*
* 1973: *[[L'Invitation (film, 1973)|L'Invitation]]*
* 1974: *[[Pas si méchant que ça]]*
* 1976: *[[La Dentellière (film, 1977)|La Dentellière]]*
* 1979: *[[Bonheur toi-même]]*
* 1981: *[[La Provinciale (film)|La Provinciale]]*
* 1983: *[[La Mort de Mario Ricci]]*
* 1985: *[[Orfeo (film)|Orfeo]]*
* 1987: *[[Si le soleil ne revenait pas]]*
* 1988: *[[Les Ennemis de la mafia]]*
* 1991: *[[L'Ombre (film, 1991)|L'Ombre]]*
* 1991 *[[Visages suisses]]* (fyon fim nan tèt kole pou  anivèsè Confédération helvétique)

### Televizyon

* 1961: *[[Inventaire chez Jacques Prévert]]* (court métrage de , ki difize nan Télévision suisse romande
* 1961: *[[Le Dossier Chelsea Street]]* (selon yon pyès Walter Weideli
* 1966: *[[Jean-Luc persécuté (téléfilm)|Jean-Luc persécuté]]*
* 1969: *[[Vivre ici]]*,  avèk Maurice Garrel ak Anne Perez
* 1969: *[[Le Jour de noces]]*, avèk Maurice Garrel, Dora Doll, Arnold Walter
* 1972: *[[Le Temps d'un portrait]]*, avek Arnold Walter
* 1972: *[[La Fusillade en réponse à Dostoïevski]]* (selon yon pyès Walter Weideli)
* 1972: *[[Les Motards]]* (dokimantè)
* 1975: *[[Passion et mort de Michel Servet]]*
* 1978: *[[Les Chemins de l'exil ou les Dernières Années de Jean-Jacques Rousseau]]*
* 1982: *[[Les Vêpres de la Vierge]]* (dokimantè)
* 1987: *[[Der Bericht des Polizisten]]*
* 1991: *[[Épisodes de Maigret (1991-2005)#Épisode 1 : Maigret et la Grande Perche|Maigret et la Grande Perche]]*
* 1993: *[[Épisodes de Maigret (1991-2005)#Épisode 7 : Maigret et les Caves du Majestic|Maigret et les Caves du Majestic]]*
* 1993: *[[Goupi Mains Rouges (téléfilm)|Goupi mains rouges]]*
* 1994: *[[Le Chagrin des Belges (série télévisée)|Le Chagrin des Belges]]*
* 1995: *[[Épisodes de Maigret (1991-2005)#.C3.89pisode 24 : Maigret a peur|Maigret a peur]]*
* 1996: *[[Le Dernier Chant]]*
* 1997: *[[Le Dernier Été (téléfilm)|Le Dernier Été]]*
* 2000: *[[Thérèse et Léon]]*
* 2004: *[[La Fuite de monsieur Monde (téléfilm)|La Fuite de monsieur Monde]]*
* 2006: *[[Sartre, l'âge des passions]]*

## Distenksyon

### Nominasyon

### Prim ak Rekonpans
**1973** – Pri Jiri a nan Festival Cannes pou *[[:fr:L'Invitation_(film,_1973)|L'Invitation]]*.

**1977** – Pri Jiri Ekimenik la nan Festival Cannes pou *La Dentelyè*.

**2010** – Koutwaz Onè Sinema Swis la (Quartz d'Onè).

**2010** – Leopa Onè nan Festival Entènasyonal Fim Lokarno pou ansanbl travay li.

## Nòt ak referans



## Lyen deyò

* À propos de ''L'Invitation'' Prix du Jury Cannes 1973 : Conférence de presse au Festival de Cannes 1973 (Revue ''Jeune Cinéma'')
* Sa filmographie sur le Swiss Film Directory
* ''Vidéo'' Claude Goretta, un dossier des archives de la Télévision suisse romande
* Claude Goretta, homme de cinéma et de télévision (1992), entretient du journaliste Michel Boujut avec Claude Goretta